**PROVEDBENE UPUTE REALIZACIJE NASTAVE U**

**OSNOVNOJ ŠKOLI VELIKI BUKOVEC**

Veliki Bukovec, 4. rujna 2020.

**SADRŽAJ**

1. Uvod
2. Organizacija nastave i prostora
3. Učenici i djelatnici, procedure ulaska i izlaska iz škole, pravila ponašanja
4. Školska knjižnica
5. Roditelji
6. Rad sa strankama
7. Završno

# 1. UVOD

Provedbene upute temeljene su na Uputama HZJZ-a od 24. kolovoza 2020. godine i Modelima i preporukama MZO-a od 29. kolovoza 2020. godine za realizaciju nastave tijekom epidemije koronavirusa (COVID-19). Tim su preporukama predviđena tri modela, a oŠ Veliki Bukovec radit će po 1. modelu. Nastavnici kojima će eventualno biti izrečena mjera samoizolacije moći će održavati nastavu od kuće, dok će za nastavnike na bolovanju škola pravodobno organizirati zamjene.

Osnovna škola Veliki Bukovec će, ako dođe do potrebe, za online nastavu koristiti platformu MS Teams.

Od svih sudionika u obrazovnom procesu očekujemo odgovornost prema sebi i drugima, kvalitetan rad i maksimalnu posvećenost rezultatima odgojno-obrazovnog rada. Jednako nam je važna i suradnja, međusobno poštovanje i uvažavanje kao i zajedničko rješavanje problema.

# 2. ORGANIZACIJA NASTAVE I PROSTORA

U Osnovnoj školi Veliki Bukovec nastava će se odvijati u dvije smjene – u jutarnjoj smjeni 7 sati, a u popodnevnoj 5 sati, između kojih je predviđena pauza od 45 minuta za cjelovitu dezinfekciju i prozračivanje prostora. Raspored će biti podijeljen 7. rujna 2020.

U svakoj smjeni učenici će u školu ulaziti i izlaziti na glavni ulaz. Na ulazu će učenike dočekati spremačica/dežurna osoba.

Nastavu u jutarnjoj smjeni u neparnim tjednima imaju predmetna nastava i 1. i 3. razredi, a u parnim tjednima 2. i 4. razredi (i predmetna nastava). Ovakav raspored vrijedi do kraja rujna kada ćemo ponovno razmotriti situaciju i u dogovoru s osnivačem odlučiti hoće li se smjene mijenjati i koliko često.

Nastavni sat trajat će 45 minuta, a nakon 2. i 3. sata bit će veliki odmori po 15 minuta u jutarnjoj smjeni. U popodnevnoj smjeni odmor od 15 minuta je nakon 2. sata. Sukladno tome izrađen je vremenik sati:

# Jutarnja smjena

1. sat 7.30 – 8.15
2. sat 8.20 – 9.05

*Prvi veliki odmor 9.05 – 9.20*

1. sat 9.20 – 10.05

*Drugi veliki odmor 10.05 – 10.20*

1. sat 10.20 – 11.05
2. sat 11.10 – 11.55

*Pauza za cjelovitu dezinfekciju i prozračivanje prostora razredne nastasve 11.55 – 12.35*

1. sat 12.00 – 12.45
2. sat 12.50 – 13.35

# Poslijepodnevna smjena

1. sat 12.50 – 13.35
2. sat 13.40 – 14.25

*Veliki odmor 14.25 – 14.40*

1. sat 14.40 – 15.25
2. sat 15.30 – 16.15
3. sat 16.20 – 17.05

Raspored je usklađen s prijevoznikom.

Učenicima prijevoz financiraju Varaždinska županija i općine Mali i Veliki Bukovec.

Tijekom nastave učenici u pravilu neće mijenjati učionice, već će nastavu imati u svojim matičnim učionicama koje su navedene u donjim tablicama:

# Neparni tjedni

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | |  | Jutarnja smjena | | 1.a | Učionica 4 | | 1.b | Učionica 1 | | 3.a | Učionica 3 | | 3.b | Učionica 2 | | 5.a | Matematika | | 5.b | Njemački jezik | | 6.a | Glazbena kultura | | 6.b | Jezični kabinet | | 7.a | Hrvatski jezik | | 7.b | Engleski jezik | | 8.a | Povijest | | 8.b | Biologija | | |  |  | | --- | --- | |  | Popodnevna smjena | | 2.a | Učionica 2 | | 2.b | Učionica 3 | | 4.a | Učionica 1 | | 4.b | Učionica 4 | |
|  |  |
|  |  |

# Parni tjedni

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | |  | Jutarnja smjena | | 2.a | Učionica 2 | | 2.b | Učionica 3 | | 4.a | Učionica 1 | | 4.b | Učionica 4 | | 5.a | Matematika | | 5.b | Njemački jezik | | 6.a | Glazbena kultura | | 6.b | Jezični kabinet | | 7.a | Hrvatski jezik | | 7.b | Engleski jezik | | 8.a | Povijest | | 8.b | Biologija | | |  |  | | --- | --- | |  | Popodnevna smjena | | 1.a | Učionica 4 | | 1.b | Učionica 1 | | 3.a | Učionica 3 | | 3.b | Učionica 2 | |

Na vratima matičnih učionica nalaze se oznake razreda koji koristi tu učionicu, a pokraj matičnih učionica su **garderobe** gdje učenici ostavljaju obuću i jakne. Ukoliko će u školi ostavljati papuče, dužni su ih držati u vrećici/torbi obješenoj na garderoboj vješalici.

Učionice su uređene tako da je između učenika maksimalno mogući razmak. Ukoliko je razmak manji od 1,5 m, učenici moraju nositi masku u učionici. Učitelji obavezno u takvim prostorima isto nose maske. U razrednoj nastavi je moguće da učenici i učitelji u prostoru borave i bez nošenja maske.

Jedina specijalizirana učionica koja se smije koristiti je učionica **informatike** prvenstveno za učenike predmetne nastave jer u tom predmetu nema mogućnosti da se potrebne stvari donesu u matičnu učionicu. U rasporedu je nastava informatike planirana tako da između dva razreda u svakoj od učionica postoji pauza od jednog školskog sata za dezinfekciju računala i popratne opreme te provjetravanje.

Tijekom sata učenici mogu izaći na WC prema rasporedu za svoj razred, a u slučaju potrebe i **u drugo vrijeme**.

Nastava će se odvijati uglavnom u blok satovima gdje god je moguće.

Nastava **TZK** odvijat će se u vanjskom prostoru kad god je moguće, a u slučaju lošeg vremena u prostoru škole (jer se sportska dvorana rekonstruira). Za predmetnu nastavu predviđeni prostor u školi je prostor dosadašnje garderobe, a za učenike razredne nastave njihove matične učionice.

Moguće je da učenici jedan sat nastave TZK tjedno imaju u predviđenom prostoru, a jedan sat u matičnoj učionici s mogućnošću odlaska u školsko dvorište, šetnju ili da se izvode programi koje će osmisliti učitelj TZK/učiteljica RN, a tiču se zdravstvene kulture (predavanja, tečaj pružanja prve pomoći i sl.). U šetnji mogu provesti i dva školska sata. Uz to, učitelji će vježbe koje učenici mogu izvoditi kod kuće i dalje objavljivati na platformi za online nastavu.

Kad na satu TZK nije moguće održati razmak od 1,5 m, treba nositi maske.

Kad je lijepo vrijeme, učenici mogu izaći u školsko dvorište, uz pridržavanje svih propisanih mjera, prema sljedećem rasporedu

**Jutarnja smjena**

|  |  |
| --- | --- |
| Prvi odmor iza 2. sata | Predmetna nastava |
| Drugi odmor iza 3. sata | Razredna nastava |

# Poslijepodnevna smjena

|  |  |
| --- | --- |
| Odmor iza 2. sata | Razredna nastava |

Napomena: raspored izlaska u školsko dvorište i povratka u prostor škole bit će uređen posebnim dokumentom.

Uz obvezu detaljnog rasporeda učionica, obvezni smo bili napraviti i raspored odlaska u sanitarne čvorove za sve razrede s obzirom da u školi (zbog radova na rekonstrukciji) možemo koristiti samo dva sanitarna čvora, jedan u prizemlju i jedan na katu:

# Jutarnja smjena – WC u prizemlju

|  |  |
| --- | --- |
| 1.a / 2.a | Prvi dio 1. i 3. sata |
| 1.b / 2.b | Drugi dio 1. i 3. sata |
| 3.a / 3.b | Prvi dio 2. i 4. sata |
| 4.a / 4.b | Drugi dio 2. i 4. sata |

# Jutarnja smjena – WC na katu

|  |  |
| --- | --- |
| 5.a / 5.b | Prvi dio 1., 3. i 5. sata |
| 6.a / 6.b | Drugi dio 1., 3. i 5. sata |
| 7.a / 7.b | Prvi dio 2., 4. i 6. sata |
| 8.a / 8.b | Drugi dio 2., 4. i 6. sata |

# Poslijepodnevna smjena – WC u prizemlju

|  |  |
| --- | --- |
| 1.a / 2.a | Prvi dio 1. i 3. sata |
| 1.b / 2.b | Drugi dio 1. i 3. sata |
| 3.a / 3.b | Prvi dio 2. i 4. sata |
| 4.a / 4.b | Drugi dio 2. i 4. sata |

Na vratima WC-a postavljene su obavijesti o maksimalno dozvoljenom broju učenika u WC-u u istom trenutku, kao i popis vremena za korištenje WC-a. Molimo sve učenike da pričekaju ukoliko se u WC-u već nalazi maksimalno dozvoljeni broj osoba, održavajući fizičku distancu. Ovo su okvirne upute po kojima cijeli razred odlazi na WC i pranje ruku, a svaki učenik u slučaju potrebe može na WC u bilo kojem trenutku.

Prema Uputama HZJZ i Modelima i preporukama MZO, škole trebaju označiti rute kretanja učenika i djelatnika prema određenim učionicama. Oznake su postavljene po zidovima i one će jasno voditi prema svakoj od učionica najkraćim putem. Molimo učenike da to poštuju, prate oznake po zidovima i da pri prolasku kroz hodnike ne dodiruju usputne stvari.

Tehničko osoblje škole više će puta dnevno dezinficirati dijelove koji se često dodiruju (kvake, prekidače), sanitarne čvorove, podove te brinuti o prozračivanju zajedničkih prostorija škole, dovoljnoj količini sapuna, papirnatih ručnika, toalet papira i dezinficijensa. Tijekom pauze između dvije smjene obavit će se cjelovita dezinfekcija prostora škole.

**3. UČENICI I DJELATNICI, PROCEDURE ULASKA I IZLASKA IZ ŠKOLE, PRAVILA PONAŠANJA**

# Učenici

Svi učenici prije dolaska u školu obvezni su izmjeriti temperaturu. Ukoliko je ona veća od 37.2 trebaju se, u konzultaciji s roditeljima, obratiti liječniku i ne dolaziti u školu, a o tome obavijestiti razrednika. Učenici koji imaju simptome respiratorne ili bilo koje druge bolesti ne smiju dolaziti u školu, kao niti učenici koji imaju izrečenu mjeru samoizolacije ili im je dijagnosticirana COVID-19 zaraza.

Na ulasku u školu obvezno je dezinficirati potplate prolaskom kroz dezinfekcijsku barijeru i dezinficirati ruke.

Prilikom ulaska u školu svi učenici obvezni su nositi maske za lice, kao i tijekom nastave i boravka u zajedničkim prostorima škole, što će kontrolirati tehničko osoblje škole. Iznimke od nošenja maski za lice su:

* učenici koji temeljem potvrde liječnika ne smiju nositi masku za lice zbog mogućeg pogoršanja neke kronične bolesti ili
* učenici koji nastavu slušaju u malim grupama / razredima gdje je raspored složen tako da je garantiran razmak od 1,5 metra u odnosu na druge učenike ili nastavnika.

Maske za lice se moraju nositi pravilno, preko nosa i usta te se ne smije dodirivati vanjska strana maske. Preporučamo da se za svaki nastavni dan pripreme po dvije maske za lice kako bi se mogle zamijeniti nakon nekog vremena nošenja. Svi će učenici dobiti po dvije platnene maske za lice, što školama osigurava osnivač.

Prolaskom kroz školu učenici trebaju koristiti označene puteve i izbjegavati susrete s učenicima iz ostalih razrednih odjela, zadržavanja i okupljanja i stvaranja gužvi. Važno je i održavati fizičku distancu od 1,5 m u odnosu na druge učenike ili učitelje, što je ujedno i osobni prostor svake osobe.

U slučaju kihanja ili kašljanja potrebno je koristiti dodatnu maramicu ili kihati/kašljati u savinuti lakat ruke.

Koliko je god to moguće, tijekom nastavnog dana važno je češće oprati ruke sapunom prema uputama koje se nalaze u sanitarnim čvorovima, a posebno je važno to učiniti prije jela.

Ukoliko učitelj primijeti simptome respiratorne bolesti učenika ili mu se učenik požali na iste, pozvat će stručnog suradnika koji je u smjeni i koji će učenika odvesti u učionicu tehničke kulture, izoliranu i opremljenu odgovarajućim namještajem za čekanje te odmah obavijestiti roditelja da dođe po učenika u školu. U slučaju da roditelj nije u mogućnosti doći po učenika, daljnje postupanje obavlja se uz dogovor s roditeljima.

Tijekom boravka u školi učenici trebaju poštivati sve epidemiološke mjere iz Uputa HZJZ i Modela i preporuka MZO, kao i upute učitelja i odredbe kućnog reda škole.

U slučaju da je učeniku određena mjera samoizolacije ili je učenik i sam obolio od COVID-19, hitno treba izvijestiti razrednika, a on ravnateljicu škole koja pokreće proceduru propisanu u tim slučajevima.

Učenicima nije dozvoljeno okupljanje u dvorištu škole prije ili nakon nastave sukladno mjerama HZJZ, osim na nastavi TZK u pratnji nastavnika.

Svu osobnu imovinu kao i osobnu zaštitnu opremu (maske za lice) učenici su dužni ponijeti sa sobom iz škole.

# Djelatnici

Svi djelatnici prije dolaska u školu obvezni su izmjeriti temperaturu. Ukoliko je ona veća od 37.2, trebaju se obratiti liječniku, ne dolaziti u školu i o tome odmah obavijestiti ravnateljicu škole. Djelatnici koji imaju simptome respiratorne ili bilo koje druge bolesti ne smiju dolaziti u školu kao niti djelatnici koji imaju izrečenu mjeru samoizolacije ili im je dijagnosticirana COVID-19 zaraza.

Na ulasku u školu obvezno je dezinficirati potplate prolaskom kroz dezinfekcijsku barijeru i dezinficirati ruke.

Djelatnicima će se obavezno temperatura mjeriti beskontaktnim toplomjerom na ulasku i izlasku iz škole i o tome će se voditi evidencija sukladno uputama, ali i GDPR uredbi.

Prilikom ulaska u školu svi djelatnici obvezni su nositi maske za lice, kao i tijekom nastave i boravka u zajedničkim prostorima škole, hodnicima i u uredima. Iznimke od nošenja maski za lice su:

* djelatnici koji temeljem potvrde liječnika ne smiju nositi masku za lice zbog mogućeg pogoršanja neke kronične bolesti ili
* djelatnici koji nastavu održavaju u malim grupama / razredima gdje je raspored složen tako da je garantiran razmak od 1,5 m u odnosu na učenike i to samo tijekom sati u takvim razredima
* djelatnik koji sam boravi u uredu.

Maske za lice se moraju nositi pravilno, preko nosa i usta te se ne smije dodirivati vanjska strana maske. Preporučamo da se za svaki nastavni dan pripreme dvije maske za lice kako bi se mogle zamijeniti nakon nekog vremena nošenja. Svi će djelatnici dobiti po dvije platnene maske za lice, što školama osigurava osnivač.

Važno je i održavati fizičku distancu od najmanje 1,5 m u odnosu na druge učenike ili djelatnike gdje je god to moguće.

U slučaju kihanja ili kašljanja potrebno je koristiti dodatnu maramicu ili kihati / kašljati u savinuti lakat ruke.

Koliko je god to moguće, tijekom nastavnog dana važno je češće oprati ruke sapunom prema uputama koje se nalaze u sanitarnim čvorovima, a posebno je važno to učiniti prije jela.

Ukoliko djelatnik razvije simptome respiratorne bolesti tijekom boravka u školi, o tome je obvezan hitno mobitelom obavijestiti ravnateljicu škole i bez odlaganja napustiti školski prostor te se javiti liječniku.

Tijekom boravka u školi djelatnici trebaju poštivati sve epidemiološke mjere iz Uputa HZJZ i Modela i preporuka MZO, kao i odredbe kućnog reda škole.

U slučaju da je djelatniku određena mjera samoizolacije ili je djelatnik i sam obolio od COVID-19, hitno treba izvijestiti ravnateljicu škole koja pokreće proceduru propisanu u tim slučajevima i organizira online nastavu ili zamjenu.

Po izlasku iz samoizolacije djelatnici ne smiju doći u školu prije nego ravnateljici škole pošalju negativan PCR test. Testiranje se obavlja na zahtjev, bez uputnice, a sredstva za testiranje osigurava osnivač, Varaždinska županija.

Za osiguravanje potrebnih zaštitnih sredstava odgovorne osobe su tajnica i ravnateljica škole.

Čišćenje, dezinfekcija prostora škole obveza je spremačica škole, kao i dežurstvo na hodnicima prema ukazanoj potrebi. Međutim, tehničko ili administrativno osoblje ne smije ulaziti u prostorije u kojima u tom trenutku borave učenici. Ujutro, prije početka nastave tehničko je osoblje obvezno otvoriti prozore u svim učionicama koje se koriste za nastavu, kao i na svim hodnicima i u svim kabinetima nastavnika i kancelarijama.

Domar škole zadužuje se za pravodobno otklanjanje mogućih kvarova u školi i pomoć u preuzimanju dostavljene robe i njenom odnošenju u prostor kuhinje, zajedno s kuharima. Također je zadužen za dežuranje na ulaznim vratima tijekom prijepodnevne smjene.

Nakon ulaska učenika u školu vrata se zaključavaju kako bi se spriječio ulazak stranih osoba.

Svi djelatnici odgovorni su za ponašanje u skladu s epidemiološkim mjerama i obvezni su postupati u skladu s odredbama kućnog reda škole. Nije dozvoljeno okupljanje i zadržavanje djelatnika u zbornici ili nastavničkim kabinetima, kao niti okupljanje djelatnika u kancelarijama stručnih suradnika, administrativnog i tehničkog osoblja kojima radno mjesto nije u tim kancelarijama, bez nužne potrebe ili u opsegu koji nije povezan s obavljanjem posla.

Svu osobnu imovinu kao i osobnu zaštitnu opremu (maske za lice) djelatnici su dužni ponijeti sa sobom iz škole.

Do daljnjeg, svi će se sastanci djelatnika održavati online.

# 4. ŠKOLSKA KNJIŽNICA

Školsku knjižnicu moći će koristiti učenici i djelatnici škole prema uputama koji će biti zasebno objavljene. Prilikom vraćanja knjiga, također prema uputama, one će biti u karanteni 72 sata do sljedećeg izdavanja drugim učenicima ili djelatnicima.

# 5. RODITELJI

Prema Uputama HZJZ i Modelima i preporukama MZO, konzultacije s roditeljima kao i roditeljski sastanci održavat će se online.

Roditelji se mogu najaviti razrednicima ili preko razrednika predmetnim nastavnicima na sastanak koji će se održati online.

Roditelji preuzimaju obvezu doći po svoje dijete kada ih škola obavijesti da djetetu nije dobro, da se loše osjeća ili da pokazuje simptome respiratorne bolesti. U slučaju da roditelji ne mogu doći po svoje dijete, trebaju sa školom dogovoriti daljnje postupanje.

Roditelji koji imaju simptome respiratorne ili bilo koje druge bolesti ne smiju dolaziti u školu kao niti roditelji koji imaju izrečenu mjeru samoizolacije ili im je dijagnosticirana COVID-19 zaraza.

U slučaju dolaska u školu roditelji trebaju obvezno dezinficirati potplate prolaskom kroz dezinfekcijsku barijeru i dezinficirati ruke te nositi maske za lice.

# 6. RAD SA STRANKAMA

Sve stranke obvezne su se najaviti na broj telefona ili mail adresu objavljenu na ulazu u školu te tako dogovoriti s administracijom škole odgovarajuće postupanje. Nitko ne smije ulaziti u školu, osim majstora u slučaju potrebe popravaka, ali ne u prostorije u kojima u tome trenutku borave učenici.

Dostava se obavlja na način da se najavi osoblju škole koje će robu preuzimati na ulazu u školu.

U školu nije dozvoljeno dovoditi predavače, goste, posjetitelje ili druge osobe koje nisu učenici, djelatnici ili roditelji škole.

# NA KRAJU

Sve opisane aktivnosti usmjerene su dobrobiti svih uključenih te molimo pridržavanje navedenog u cilju očuvanja zdravlja svih dionika naše školske zajednice.

Na sve što nije posebno izdvojeno, spomenuto i istaknuto u ovim provedbenim uputama primjenjuju se Upute HZJZ-a od 24. kolovoza 2020. godine i Modeli i preporuke MZO-a od 29. kolovoza 2020. godine. U slučaju dopuna ili izmjena od strane Ministarstva znanosti i obrazovanja ili Hrvatskog zavoda za javno zdravstvo, prilagodit ćemo organizaciju rada škole.

Unatoč obvezi donošenja i pridržavanja svih opisanih mjera, odgovorno ponašanje svih nas iznimno je važno da se nastava održava u klasičnim učionicama.

Nadamo se da će se epidemiološka slika popraviti te da će mjere popustiti kako bismo se vratili normalnom funkcioniranju.

Do tada - ostanimo odgovorni za svoju dobrobit, ali i dobrobit cijele zajednice u kojoj živimo i radimo.

Željka Marković-Bilić ravnateljica